
ELŐTERJESZTÉS
Mórágy Község Képviselő - testületének 2026. február 12. napján tartandó
rendes/rendkívüli testületi ülésére

	Tárgy:
	Döntés a Társadalmi Ellenőrző Tájékoztató Társulás társulási megállapodásának módosításáról

	Előterjesztő:
	Glöckner Henrik polgármester

	Előterjesztést készítette:
	Tenczlingerné Füle Mária jegyzői megbízott

	Előterjesztés száma:
	5. sz.

	Az előterjesztés a jogszabályi feltételeknek megfelel:
	igen

	A döntéshez szükséges többség:
	egyszerű/minősített

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezésre megkapta:
	Glöckner Henrik polgármester



Tisztelt Képviselő-testület!


A Társadalmi Ellenőrző Tájékoztató Társulás (TETT) jogszabályban rögzített feladatai ellátása érdekében a Központi Nukleáris Pénzügyi Alapból (KNPA) az ellenőrzési és információs célú önkormányzati társulásoknak nyújtott támogatások szabályairól szóló 214/2013. (VI. 21.) Korm. rendelet (Korm. rend.) 1.sz mellékletében meghatározott felosztási szabályok szerint részesül évente támogatásban.

A TETT Társulási megállapodásának 2. sz. melléklete szabályozza, hogy a KNPA-ból érkező támogatás felosztása milyen szabályok és arányok szerint történik. A felosztási szabály módosítására utoljára Ófalu község Önkormányzata 2016. évi belépésekor került sor. A Társulási Tanács ülésein az elmúlt években több alkalommal napirenden volt az a kérdés, hogy hogyan, milyen módon lehetne emelni Ófalu és a kisebb támogatási összegekkel rendelkező önkormányzatok TETT-en keresztül biztosítható támogatásán, de mindig az a megállapítás született, hogy a felvetés jogos és megfontolandó, de addig erre nincs mód, amíg nem növekszik a felosztható keretösszeg.

A hatályos Társulási megállapodás szerint a települések az alábbi %-os arányban részesülnek a felosztható támogatásból:
	Települések
	TETT -et megillető támogatás felosztása 2025-ben (%)

	
	

	Bátaapáti
	39,24%

	Bátaszék
	18,34%

	Cikó
	4,61%

	Feked
	4,41%

	Mórágy
	18,34%

	Mőcsény
	5,89%

	Ófalu
	1,91%

	Véménd
	7,26%



A Korm. rendelet szerinti felosztási, számítási mód és a 2026-tól felosztható támogatási keret alapján a TETT társulást a jelenlegi 471.614.000 Ft támogatással szemben 496.450.000 Ft támogatás illeti meg, ami 24.836.000 Ft többlettámogatást fog jelenteni. Erre figyelemmel újra átgondolásra kerültek a közvetlenül a Társulás által ellátandó feladatok és ezek megvalósításához szükséges költségek nagysága, valamint a korábbi felvetések szerinti igények teljesítése, melyek alapján a TETT-et megillető támogatás települések közötti felosztását is megváltoztatná. Mindezekre tekintettel a javaslat a következő:
· a Társulás közvetlen feladatellátásához rendelt költség (Társulás működési költsége) meghatározása továbbra is a Társulási tanács feladata, mely évente kerül meghatározásra legalább 2/3-os szavazati aránnyal;
· a korábbi elvi megállapodásnak megfelelően Ófalu és a kisebb támogatással rendelkező települések évente egy ún. Települési felzárkóztató kiegészítésben részesülnének a következők szerint: Ófalu 6 millió ft, Cikó 1 millió ft, Feked 1 millió ft, Mőcsény 800 ezer ft, Véménd 800 ezer ft;
· a TETT Társulást megillető éves támogatási összegből levonásra kerülne a Társulás működési költsége és a Települési felzárkóztató támogatások összege és a fennmarad összeg, pedig az elfogadott és jelenleg is hatályos %-os arányban kerülne felosztásra a települések között;
· ezen javaslatnak megfelelő számszerű adatokat a mellékelt exel táblázat tartalmazza.

Ezt a javaslatot a beterjesztett megállapodás módosítás 2. sz. melléklete tartalmazza, melynek alkalmazására 2027. január 1 napjától lenne lehetőség. Emellett a Társulási megállapodás szövegezése néhány ponton pontosításra került, ezt a módosító okirat szintén tartalmazza.

A Társadalmi Ellenőrző Tájékoztató Társulás 2026. február 3. napján megtartott Tanács ülésén megvitatta és kezdeményezte a Társulás Társulási Megállapodásának módosítását az 1/2026.(II.3.) számú határozatával.
A társulási megállapodás csak akkor válik hatályossá, ha a társulásban résztvevő valamennyi önkormányzat képviselő-testülete is minősített többséggel elfogadja a társulási megállapodás módosítását.
Mindezek alapján kérem a Tisztelt Képviselő-testületet, hogy az előterjesztést megvitatni és azt elfogadni szíveskedjen. 


Határozati javaslat

Mórágy Község Önkormányzatának Képviselő-testülete

a) a Magyarország helyi önkormányzatairól szóló 2011. évi CLXXXIX. törvény 88. §-ban foglaltak alapján a Társadalmi Ellenőrző Tájékoztató Társulás társulási megállapodásának módosítását – az előterjesztés melléklete szerinti tartalommal - jóváhagyja, 
b) felhatalmazza a polgármestert a társulási megállapodás módosításának és egységes szerkezetének aláírására,
c) [bookmark: _GoBack]a Társadalmi Ellenőrző Tájékoztató Társulás társulási megállapodásának módosításáról szóló 109/2025.(X.30.) határozatát hatályon kívül helyezi.

Határidő: 2026. február 28.
Felelős: Glöckner Henrik polgármester (a társulási megállapodás aláírásáért)
Határozatról értesül: Magyar Államkincstár
	                         TETT munkaszervezete                                


Mórágy, 2026. február 4.



Glöckner Henrik sk.
                  polgármester

7165 Mórágy, Alkotmány utca 3.. Telefon: 74/493-043; Telefax: 74/591-034
Internet: www.moragy.hu, e-mail: onkormmoragy@gmail.com

